Predkladacia  správa

	
Dňa 1. decembra 2004 nadobudol účinnosť Štatút  Rady hospodárskeho a sociálneho partnerstva SR. V článku 4., ods. 3 sa uvádza, že za zamestnávateľov sa nepovažujú subjekty verejnej správy a ich rozpočtové a príspevkové organizácie. 

Združenie miest a obcí Slovenska je jedným z významných zamestnávateľov v Slovenskej republike. Zamestnáva viac ako 140 000 zamestnancov verejnej správy a zároveň je jedným z aktérov pri podpise vyššej kolektívnej zmluvy. 

Združenie miest a obcí Slovenska bolo zastúpené v Rade hospodárskej a sociálnej dohody Slovenskej republiky prostredníctvom Asociácie zamestnávateľských zväzov a združení Slovenskej republiky. Vzhľadom na schválený štatút Rady hospodárskeho a sociálneho partnerstva Slovenskej republiky, Združenie miest a obcí Slovenska požiadalo o vymenovanie za stáleho zástupcu štátu v Rade hospodárskeho a sociálneho partnerstva Slovenskej republiky. 

Do funkcie stáleho zástupcu štátu za Združenie miest a obcí Slovenska v Rade hospodárskeho a sociálneho partnerstva Slovenskej republiky navrhujem Ing. Jozefa Mrvu PhD., výkonného podpredsedu ZMOS.